CELEX: 62011CN0359
Language: da
Date: 2011-07-08 00:00:00
Title: Sag C-359/11: Anmodning om præjudiciel afgørelse indgivet af Bundesgerichtshof (Tyskland) den 8. juli 2011 — Alexandra Schulz mod Technische Werke Schussental GmbH und Co. KG

22.10.2011   
            
            
               DA
            
            
               Den Europæiske Unions Tidende
            
            
               C 311/17
            
         Anmodning om præjudiciel afgørelse indgivet af Bundesgerichtshof (Tyskland) den 8. juli 2011 — Alexandra Schulz mod Technische Werke Schussental GmbH und Co. KG
   (Sag C-359/11)
   2011/C 311/26
   Processprog: tysk
   
      Den forelæggende ret
   
   Bundesgerichtshof
   
      Parter i hovedsagen
   
   
      Sagsøger: Alexandra Schulz
   
      Sagsøgt: Technische Werke Schussental GmbH und Co.KG
   
      Præjudicielt spørgsmål
   
   Skal artikel 3, stk. 3, sammenholdt med bilag A, litra b) og/eller c), i Europa-Parlamentets og Rådets direktiv 2003/55/EF af 26. juni 2003 om fælles regler for det indre marked for naturgas og om ophævelse af direktiv 98/30/EF (1) fortolkes således, at en national lovbestemmelse om prisændringer i kontrakter om levering af naturgas til privatkunder, som får leveret gas inden for rammerne af den generelle forsyningspligt (tarifkunder), opfylder kravene til den nødvendige grad af gennemsigtighed, når grunden til, forudsætningerne for og omfanget af en prisændring ganske vist ikke er angivet, men det er sikret, at gasforsyningsselskabet på forhånd underretter sine kunder om enhver prisforhøjelse med et passende varsel, og at kunderne har ret til at frigøre sig fra kontrakten ved opsigelse, såfremt de ikke vil acceptere de ændrede betingelser, som de har fået underretning om?
   
      (1)  EUT L 176, s. 57.